**ČASOHIT 17**


**Kto veľa číta, veľa vie**



**ZŠ Dlhé Stráže, marec 2023**

**O knihách**

Knihy sú skvelé. Nielenže nám otvárajú bránu k múdrosti a rozširujú naše obzory, robia nás aj lepšími ľuďmi, parádne si pri nich oddýchneme a zlepšujú kvalitu nášho života. Škoda, že tak málo ľudí ich berie pravidelne do ruky.



ČASOHIT

Ročník : 16

Číslo: 17 / 2023

Náklad : 20 ks

Vydáva ZŠ Dlhé Stráže

**Z vlastnej tvorby našich žiakov**

**Jar**

Kalendár ukazuje MAREC, priložil som naňho palec.

Vtáčiky na jar prilietajú, peknú melódiu štebotajú.

Ročné obdobie je jar, dáva nám veľký dar.

*Adam Slanina, 4. roč.*

**Rýmovačky**

Pod brehom sú snežienky, siahajú mi po členky.

Na lúkach je kopa snehu, šmýka sa nám z nášho brehu.

Mačka loví myš, má aj novú skrýš.

Kačka na ňu pozerá ako žaba z jazera

*Ondrej Bendžala, 4. roč.*

**Prišla k nám jar**

Prišla k nám jar, na tú sme sa tešili.

Zelená sa tráva, poletujú včely.

Na dvore behajú kuriatka a mačiatka, krochkajú prasiatka.

Dni sa nám predlžujú, zábavu nám dovoľujú.

Ak sa učiť nestíhame, potom päťky dostávame.

*Martin Bača, 1. roč.*

**Zážitky z rodinného výletu**

V nedeľu, cestou z výletu v Krakove, sme sa zastavili v Zakopanom a tam sme si pozreli dinosaury. Na dvoch z nich sme si mohli aj zajazdiť. Videli sme dinosaury a mamuty v životnej veľkosti, pochádzajúce z rôznych kútov sveta : Mongolska, Kanady, USA, Európy, Tanzánie, Argentíny...., podľa toho, kde sa našli ich pozostatky. Prekvapením bol obrovský tur, ktorý je priamym predchodcom býka. Bolo tam super.

*Katarína Bendžalová, 1. roč.*

Obrázok, na ktorom je text

Automaticky generovaný popis

*Sára Šarišská, 2. roč.*